text: Landsbyer skal stå sammen om at rydde op
  23 juli 2015 kl. 17.13
  Landsbyerne skal have en fælles oprydningsdag. Så kan de blive mere lækre - og dermed lokke nye beboere til. TV SYD har besøgt Aale ved Tørring, hvor de forsøger.
  - Det bør være et fælles ansvar for borgerne i en landsby, at der ikke er beskidte grunde med affald, der skæmmer byen. Det understreger formanden for Landdistrikternes Fællesudvalg, Steffen Damsgaard, som TV SYD møder i Aale.
  - Selvfølgelig kan naboerne ikke komme ind og slå græs. Folk skal selv være med til det. Men det er vigtigt, at byen står sammen om det. Kommuner og andre kommer jo ikke og gør noget, siger Steffen Damsgaard til TV SYD.
  Helle Søndergaard viser TV SYD rundt i landsbyen. Både de kønne pletter og de mindre kønne.
  Et eksempel er den grund, hvor Brugsen lå. Den er opkøbt og revet ned, inden den blev helt forfalden. Og hele gaden har også fået et løft - ved fælles hjælp.
  Se også interview med Anne-Mette Hjalager, professor, Center for Landdistriksforskning, Syddansk Universitet, i TV SYD kl. 19.30
  Se mere med Helle Søndergaard og Steffen Damsgaard. (Varighed: 2.26)
  